Damus/ Ons gee - Malkoppie Terapie
Damus/ Ons gee
Elke skool het sy tradisies selfs al is die skool nie so oud nie. Eversdal Laerskool is nou 41 jaar oud .. maar van die eerste jaar het hulle speletjie aande gehou en vannaand is ons bevoorreg om ons agste jaar deel te wees van die tradisie.
Die eerste 3 jaar van elke kind hang ons as ouers maar rond. Maak seker hulle is gemaklik. Ons werk saam met ander ouers by die stalletjies. My oudste is net 'n gas by Damus die jaar en die jongste het sy maats gereël so hy het nie sy ma en pa nodig om om hom te hang nie. Die omgewing is bekend en veilig.
Ons leuse is Damus wat ons gee beteken. So die aand is 'n geldinsamelingsprojek. Die verskil is die geld word gebruik om te gee. Gee vir mense wat dit meer nodig het as ons in ons klein gemeenskap. Fokus is op ander en nie op jouself nie. Die kinders praat oor die rede vir die aand. Besef dat daar mense is wat nie altyd het wat hulle het nie. Bewusmaking, die leer om te verstaan maak ons groot met hande wat regstaan om te help en harte wat omgee. Mag ons harte sag bly al woed die wêreld om mens om jou hard te maak.
​Die tema van die aand is PRET!!!!! Die kinders is van vroeg al opgewonde en kan nie wag dat die aand geopen word deur die hoof nie. Sy woorde kies hy altyd met wysheid, beklemtoon die feit dat almal dit moet geniet en uit ons seëning seën ons ander.